KAJ PA MIR?

Nastopajo: otrok, mama, knjižničarka.

V knjižnici. Knjižničarka sedi za pultom, dela.

1. prizor

Otrok (Vstopi.): Dober dan!

Knjižničarka (Vstane, stopi izza pulta.): Dober dan! Kako ti lahko pomagam?

Otrok: Rad bi si izposodil knjigo o miru.

Knjižničarka (Zamišljeno.): Hm. Take knjige pa nimam.

Otrok (Začudeno.): Kako pa to? (Se ozre po knjižnici.) Pa toliko knjig imate.

Knjižničarka: Veš, zdi se, da vsi razmišljajo le o vojni, zločinih in sporih. Posledično o tem tudi pišejo.

Otrok: Vojna je slaba, a vendar hočejo vsi pisati in brati le o njej?

Knjižničarka: Videti je tako, da. Ali tudi ti veliko razmišljaš o tem?

Otrok: Da, saj prihajam iz države, kjer se že dolgo odvija vojna.

Knjižničarka: To je pa grozno!

Otrok: Res je hudo. Zato pa smo tudi morali zapustiti svojo domovino. Tudi sam sem pred vojno razmišljal o junaških vojakih , gledal filme na televiziji, kjer so se borili in pretepali, igral strelske igrice … Sedaj pa bi le rad bral knjigo o miru.

Knjižničarka: Mislim, da sem do zdaj tudi jaz razmišljala tako.

Otrok: Tistega dne, ko je v mojo deželo prišla vojna, sem v resnici spoznal njene grozote in sem o njej začel razmišljati drugače.

Knjižničarka: (Sede, zamišljeno.): Mogoče pa se bo nekoč rodil pisatelj, ki bo pisal o miru.

Otrok (Nekaj premišljuje.): Do sedaj sem si želel postati astronavt, zdaj pa mislim, da bi lahko postal pisatelj … (Še premišljuje.) Ampak drugačen. Pisal bom knjige o miru, pa o ljudeh, ki se imajo radi.

Knjižničarka: To pa je dobra ideja! Ko boš napisal svojo knjigo, jo bom takoj naročila in prebrala, nato pa postavila na najvidnejše mesto v knjižnici.

1. prizor

Mama (Vstopi v knjižnico.): Dober dan! Si že dobil knjigo, ljubček?

Knjižničarka: A vaš je tale mladi modrijan! Gospa, lahko pa ste ponosni na svojega otroka. Zelo je pametno razmišlja in ima dobro srce.

Otrok (Vzklikne.): Mami, sklenil sem postati pisatelj, ki piše o miru! Takrat, ko se bomo lahko spet vrnili domov.

Mama (Se ji orosijo oči.): Da, domov … (Ga objame prek ramen.) Pojdiva sedaj. (Knjižničarki.) Nasvidenje!

Otrok (Pomaha.): Nasvidenje, gospa knjižničarka!

Knjižničarka: Nasvidenje! In hvala za to, česar si me danes naučil.

( Odideta.)

1. prizor

Knjižničarka (Nekaj razmišlja, nato vzame list in svinčnik, sama sebi počasi govori, medtem ko zapisuje.):

Otroci vojne doživljajo,

trpijo in umirajo!

Če pa nihče od nas

za orožje več prijel ne bo,

na svetu bo zavladal mir.

(Grize svinčnik, premišljuje, preizkuša, ali je verz v redu.): … Na svetu bo zavladal mir … Zavladal mir …

KONEC

Ana Marinč, 5. a